9.9.2022 г.
BG
Официален вестник на Европейския съюз
C 347/165 Четвъртък, 10 март 2022 r.
82. призовава ЕСВД да предприеме систематичен анализ на конфликтите, интегрирайки подход, основаващ се на пола, въз основа на анализ на равенството между половете и анализ на конфликтите, отчитащ аспектите на пола, и по-специално по отношение на мисиите и операциите в рамките на ОПСО и дейностите в рамките на Европейския механизъм за подкрепа на мира; подчертава необходимостта от достатъчно ресурси за изграждане и укрепване на експертния опит и капацитет на ЕС за извършване на анализи на риска и на конфликтите при интегриране на подход, основаващ се на пола, който следва да включва отделяне на специално внимание на равенството между половете и гарантиране на пълноценно участие на жените и групите в неравностойно положение; 83. посочва важното значение на свързването на концепцията за сигурността на хората с подхода, основаващ се на пола; призовава ЕС да използва концепцията за сигурността на хората, определена в Резолюция 66/290 на Общото събрание на ООН и в неговата програма за жените, мира и сигурността; настоява, че сигурността трябва да бъде съсредоточена върху човешкия живот и защитата му от заплахи като насилие и липса на образование, здравеопазване, храна или икономическа независимост; призовава Комисията, ЕСВД и държавите членки да развиват и насърчават програмата на ООН за разоръжаване; настоява за провеждането на феминистка външна политика в областта на разоръжаването и неразпростра­ нението; 84. отбелязва, че жените са непропорционално засегнати от свързаното с конфликти сексуално насилие и други нарушения на правата на човека, извършвани в условия на безнаказаност, в това число и от по-висок риск от трафик на хора; подчертава необходимостта от подходящи и цялостни грижи за жените и момичетата, които са жертви на сексуално насилие в райони и държави на конфликт, както и от ефективни и бързи обезщетения; отбелязва, че тази система вече работи, там където е приложена, и че освен това тя дава възможност за реинтегриране на жертвите в обществото; припомня, че е важно да се води борба със стигматизирането на жертвите; призовава за продължаване на подкрепата във връзка с мерките, които предоставят на жените в ситуации на конфликт и извънредни ситуации пакети за предоставяне на грижи по отношение на сексуалното и репродуктивното здраве и права, чрез финансиране и подпомагане на организации на първа линия и организации, ръководени от жени; 85. припомня, че жените са непропорционално засегнати от въоръжените конфликти; изразява съжаление относно използването на сексуалното насилие като средство за водене на война и настоява върху спешната необходимост от борба с него, както и от борба с безнаказаността чрез изправяне на извършителите пред съда; освен това подчертава, че често жените са първите жертви на разселването на населението в районите на конфликт, и често губят финансовата си самостоятелност, нямат достъп до образование и надеждни услуги в областта на сексуалното и репродуктивното здраве; подчертава необходимостта от осигуряване на достъп до образование и заетост на разселените лица поради конфликти или природни бедствия; призовава Комисията и държавите членки да работят с държавите партньори и техните въоръжени сили, за да гарантират правилното прилагане на Четвъртата Женевска конвенция относно закрилата на цивилните лица по време на война със специален акцент върху предотвратяването и наказването на сексуалното насилие; 86. изразява съжаление, че в рамките на GAP III не се взема под внимание културното наследство в различните държави и ролята на жените в опазването и развитието му; призовава Комисията и ЕСВД да разработят програми, насочени към опазване и признаване на развиваното от жените културно наследство и традиции, които често остават незабелязани, особено през целия цикъл на конфликтите;
Гарантиране на съобразена с равенството между половете хуманитарна дейност 87. изразява съжаление, че в неотдавнашното съобщение на Комисията, озаглавено „Хуманитарната дейност на ЕС: нови предизвикателства, същите принципи (COM(2021)0110)“, не се отчита в достатъчна степен перспективата за равенство между половете в хуманитарната обстановка; призовава Комисията да представи повече конкретни предложения относно специфични разходи, програми, проследяване и оценка на свързаните с пола дейности в хуманитарни условия и да изготви мерки за по-нататъшно разработване на адаптирани и ефективни, съобразени с равенството между половете хуманитарни действия на ЕС, като се има предвид възможността, предоставена от подхода за връзка между хуманитарните действия, развитието и мира, за защита на правата на жените и момичетата и за насърчаване на равенството между половете във всякакъв контекст;
Изграждане на екологосъобразно и цифрово общество 88. приветства включването в GAP III на приоритетната област относно изменението на климата, като се има предвид, че изменението на климата не е неутрално по отношение на пола, тъй като то действа като фактор за засилване на съществуващите неравенства между половете, особено за бедните, за младите хора и за коренното население, и особено в нестабилна среда; оценява решимостта на ЕС за решаване на въпросите, свързани с пола, при екологичния преход, като се има предвид комбинираното и непропорционално въздействие на изменението на климата върху жените и момичетата, особено в развиващите се страни; подчертава необходимостта от включване, изслушване и овластяване на жените